open-index/open-wikipedia-markdown huggingface dataset:
Vardø

''''* - jen norvege, en la norda samea *Várggát*, kvene *Vuorea*, aŭ finne *Vuorea* - estas komunumo de Norvegio. Ĝi ĝis la jaro 2019 situis en malnova departemento (norvege *fylke*) Finnmark kaj ekde la komenco de la jaro 2020 apartenas al tiam kreita, unuigita departemento Troms kaj Finnmark. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administra centro de la komunumo estas la samnoma loĝloko Vardø, kaj komunumestro estas **.

La teritorio havas komunan limon kun la najbaraj komunumoj . La departamenta ĉefurbo Tromsø per aŭta vojo, pro la fjorda kaj montara pejzaĝo iom kurba kaj tial pli longa ol la linia distanco, situas en distanco de 863 kilometroj.

Ĝi situas je la nordorienta pinto de Norvegio, ĉe la bordo de la Barenca Maro. La loko estas la plej orienta komunumo de Norvegio ... ĝi situas pli oriente ol Helsinko, Sankt-Peterburgo aŭ Kairo.

La norvega nomo de la urbo estis origine *Vargøy*. La unua ero de tiu nomo estis *vargr* (lupo) kaj la dua estis *øy* (insulo). La unua ero estis poste anstataŭita de *varða*. La blazono de Vardø estis kreita en 1895 : ĝi montras du fiŝŝipojn. Sub ili legeblas latina devizo : *Vardøensis insignia urbis. Cedant tenebrae soli''.

## Eksteraj ligiloj 
*  ()

Kategorio:Urboj de Norvegio
Kategorio:Komunumoj de Finnmark
Kategorio:Sameio
Adventfjorden

[eta|300px|Adventfjorden situas en la suda parto de Isfjorden, ĉe la okcidenta bordo de [Spicbergo.]]
**Adventfjorden** estas 7-kilometrojn longa kaj 4-kilometrojn larĝa fjordo, lokita en la suda parto de la pli granda fjordo Isfjord, ĉe la okcidenta bordo de Spicbergo (Norvegio). La nomo devenas de la angla *Adventure Bay* : tio mem verŝajne devenis de la balenŝipo *Adventure*, kiu atingis la fjordon en 1656.

La eksa minejo Longyearbyen situas ĉe la sudokcidenta bordo de la bordo, dum alia eksa minejo, Hiorthhamn, troviĝas ĉe ĝia norda bordo.

## Fontoj 
* Conway, W. M. 1906. No Man’s Land: A History of Spitsbergen from Its Discovery in 1596 to the Beginning of the Scientific Exploration of the Country. Cambridge: At the University Press.
* Norwegian Polar Institute Place Names of Svalbard Database 

Kategorio:Fjordoj en Norvegio
Manumbutono

[eta|400ra|Butonoj (skemaj)|'ordinara' [butono, manumbutono kaj prembutono.]]
eta|Manumbutono fotita de Paolo Monti. (*Fondazione BEIC*)
**Manumbutono** estas nefiksita butono, kiu estas uzata por ornami ĉemizon kiu ne havas fiksitan butonon sur la manumo sed nur butontruojn (*meza bildo*).
La manumbutonoj principe ĉiam estas videblaj, ĉar la manumoj estas videblaj sub jako aŭ trikotvesto. 

La manumbutono ekzistas en multaj variantoj, el diversaj materialoj kaj kun diversaj (kelkfoje personaj) desegnoj. La plej ekskluzivaj (kaj klasikaj) variantoj estas el nobla metalo, kun sur la butono simpla strio aŭ io ajn.

eta|dekstra|Manumbotono.

Kategorio:Vesteroj
Steinach SG

**Steinach SG** estas komunumo en la elektodistrikto Rorschach, Kantono Sankt-Galo, Svislando. Ĝi havis 3265 loĝantojn je la 31-a de decembro 2006.

## Geografio 
Steinach estas la plej norda komunumo de la elektodistrikto Rorschach kaj de Kantono Sankt-Galo. Ĝi situas ĉe la bordo de Bodenlago inter la turgovia komunumo Arbon en oriento kaj Horn en okcidento. Norde de Steinach situas la komunumoj Berg SG, Mörschwil kaj Tübach. Tra la komunumo fluas la rivero Steinach, kiu alfluas al Bodenlago.

## Trafiko 
Steinach situas ĉe la trajnlinio de Svisaj Federaciaj Fervojoj de Rorschach tra Romanshorn kaj Kreuzlingen al Ŝafhaŭzo unuflanke kaj de Rorschach al Sankt-Galo aliflanke. Krome estas aliro al la aŭtoŝoseo A1 de St. Margrethen al Ĝenevo.

## Historio 
La unua dokumenta mencio de Steinach datiĝas el la jaro 769. En la jaro 1300 estis konstruita la *Kastelo Steinerburg*, kiu estas la ĉefaj vidindaĵoj de la vilaĝo. En la jaro 1833 Steinach SG fariĝis sendependa politika komunumo de Kantono Sankt-Galo.

## Vidu ankaŭ 
* Steinach.
* Steinach (stacidomo)

## Eksteraj ligiloj 
* Oficiala retejo de la komunumo Steinach

Kategorio:Bodenlago
Avenches

**Avenches** ([], en la regiona arpitana lingvo []) estas komunumo en la distrikto Broye-Vully en kantono Vaŭdo en Svislando.

La iama germana nomo *Wiflisburg* dum la lastaj du jarcentoj falis en forgeson malgraŭ la proksimeco al la lingvolimo kaj hodiaŭ preskaŭ neniam estas uzata. Dum la romia epoko la tiama Aventicum estis la ĉefurbo de tiu provinco la Helvetio kaj la plej grava urbo sur svisa teritorio (ĉ. 20 000 loĝantoj). Ĝi estas ĉe la transitvojo ekde la rivervalo de la Rodano trans Augusta Raurica al Ĝermanio.

La 1-an de julio 2006 la komunumo Donatyre estis unuigita kun Avenches.

## Geografio 
Avenches situas je alteco de 480 m inter la distrikta ĉefurbo Payerne (10 km birdfluge) kaj Murten (8 km birdfluge). La mezepoka urbeto etendiĝas sur izolita monteto je la suda rando de la ebenaĵo de la rivero Broye, en la Svisa Mezlando sude de la Lago de Morato.

La areo de la 17.5 km² granda komunuma teritorio ampleksas sektoron de la Broye-ebenaĵo kaj de la apuda monteta tereno. La tutan nordan komunuman parton okupas la intense utiligata ebenaĵo de la malsupra Broye (alteco: 435 m), kiun trafluas ankaŭ la Arbogne. En la ekstrema nordokcidento, en la regiono de la nacia ĉevalbredejo, la tereno etendiĝas ĝis la kanaligita Broye. En la nordo al la komunuma teritorio apartenas ĉirkaŭ 1,5 km longa bendo ĉe la suda bordo de la Lago de Morato, je kio la enbuŝiĝo de la rivero Chandon formas la orientan limigon. Suden etendiĝas la teritorio en la glaciepoke transformita Friburgan molasan montetan terenon sur la altebenaĵo de Donatyre kaj *Chafeirou* (alteco 510 m). Ankaŭ la arbarokovrita montetĉeno *Bois de Châtel*, sur kiu estas la plej alta punkto de la komunumo (630 m) apartenas al Avenches. La okcidentan limigon parte formas la rivereto *Ruisseau de Coppet*. De la komunuma teritorio en 1997 estis 14 % setlejoj, 15 % arbaro kaj arbaretoj, 70 % al terkultivado kaj iomete malpli ol 1 % estis nekultivita .

Al Avenches apartenas la loko Donatyre (aleco 505 m) sur altebenaĵo norde de Bois de Châtel samkiel multnombraj unuopaj bienoj. Najbarkomunumoj de Avenches estas Constantine, Montmagny, Villars-le-Grand, Oleyres kaj Faoug en la kantono Vaŭdo samkiel Saint-Aubin FR, Domdidier, Misery-Courtion kaj Villarepos en Kantono Friburgo.

### Romia urbo Aventicum 
Ankaŭ de la romia urbo Aventicum oni konservis resp. elfosis, restaŭris kaj konservis gravajn restaĵojn. Ĉe la orienta elirejo de la historia antikva urbo troviĝas la plej bone konserviĝinta Amfiteatro de Svisio. Super la ĉefa enirejo staras defendoturo el la 11-a jarcento. Sude de la iama Aventicum staras la romia teatro (Théâtre romain).

Pliaj gravaj postrestaĵoj konserviĝis je la templo de la Cigognioj, de la kapitolo, de la termoj kaj de la iama romia ĉirkaŭa muro. De la Cigognia-templo restis nur ĉirkaŭ 12 m alta kolono, sur kiu antaŭe nestis cikonioj, pro kio la templo ricevis sian nomon de la franca vorto *cigogne* (cikonio).

## Fontoj 
## Vidu ankaŭ 
* Avenches (stacidomo)

## Eksteraj ligiloj 
* Oficiala retpaĝaro de la urbo Avenches
* Aerbildoj de la komunumo kaj ĝia ĉirkaŭaĵo 
* Kastelo Avenches (france)

Kategorio:Komunumoj de Svislando
Thal

**Thal** estas malnova skribmaniero de la germana vorto *Tal* (valo). Ĝi estas uzata ofte kiel geografia nomo en germanlingvaj regionoj.

## Germanio 
* **Thal** estas urboparto de Ruhla.
* **Thal** estas urboparto de Bad Pyrmont.

## Svislando 
* **Thal** estas distrikto en Kantono Soloturno.
* **Thal SG** estas komunumo en la elektodistrikto Rorschach.
* **Thal (Erlenbach)** estas vilaĝo de la komunumo Erlenbach en Simme-Valo de la distrikto Suba Simme-Valo en Kantono Berno.
* **Thal (distrikto)** estas administra unuo de Kantono Soloturno.

## Vidu ankaŭ 
* **Tal**
Sadko

**Sadko** () estas hero de malnova rusa epopeo. Li estas novgoroda aventurulo, komercisto kaj guzliisto. Ekzistas 9 diversaj variantoj de la epopeo pri Sadko.

Je lia honoro  la Internacia Astronomia Unio nomis la krateron sur Karono, la luno de Plutono.

## La epopeo 
[eta|maldekstra|*“La mara caro dancas”*, Frank C. Papé, [1916]]
Laŭ la plej fama kaj ampleksa varianto (de Sorokin)

### Aliaj variantoj de la epopeo 
En kelkaj variantoj Sadko juĝis disputon inter la mara caro kaj ties edzino: kio estas pli valora en Rusjo, ĉu oro aŭ ŝtalo? Sadko elektis ŝtalon. Laŭ alia varianto anstataŭ sankta Nikolao la subfunda carino helpis al Sadko.

En la kolekto de malnovaj rusaj versoj de Kirŝa Danilov  pri Sadko oni rakontas en du kantoj. Unu el ili (estas la 26-a kanto laŭ eldono de 1892 aŭ 28-a laŭ eldono de 1977) tre diferencas de la kutima varianto. Laŭ ĝi Sadko estis nek guzliisto nek novgorodano, sed iu homo, veninta Novgoroden de Volgo. Li transdonis saluton al Ilmenj de ties fratino Volgo, kaj Ilmenj helpis lin: li kaptis multon da fiŝoj, kiuj turniĝis en monon. Li vetis, ke li povos aĉeti ĉiujn varojn en Novgorod dum tri tagoj, kaj efektive li aĉetis ĉion, eĉ rompitajn potojn.

## Opero 
Ekzistas la opero “Sadko” fare de Nikolaj Rimskij-Korsakov, ĝi estis unuafoje prezentita en 1898. La libreto estis verkita plejparte laŭ diversaj variantoj de la epopeo pri Sadko, kune kun popolaj fabeloj el la kolekto de Aleksandr Afanasjev.

## Vidu ankaŭ 
* Jūratė kaj Kastytis

## Notoj 
## Eksteraj ligiloj 
* La epopeo Sadko ruse, angle , france .

Kategorio:Slava mitologio
Kategorio:Fikciaj muzikistoj
Kategorio:Fikciaj maristoj
Unua Balkana milito

eta|301x301ra|Fotokunmetaĵo
eta|249x249ra|Fotokunmetaĵo
**Unua Balkana milito** (9-a de oktobro 1912 — 30-a de majo 1913) estis milito de la Balkana Ligo (Bulgario, Grekio, Montenegro kaj Serbio) kontraŭ la Osmana imperio kun la celo liberigi kristanan loĝantaron de la Balkana duoninsulo elsub la osmana jugo.

En la milito de ĉiuj flankoj partoprenis 2 158 000 soldatoj, inter kiuj pli ol 83 mil pereis.

Rezulte de la milito, laŭ la Londona pactraktato de la 30-a de majo 1913, Turkio perdis ĉiujn eŭropajn terenojn krom Istanbulo kaj ĝiaj ĉirkaŭaĵoj. La terenoj estis ĉefe disdividitaj inter Grekio, Serbio kaj Bulgario (ĝi interalie ekhavis aliron al la Egea maro). Subtene de grandaj eŭropaj potencoj aperis sendependa Albanio; Serbio ne atingis la ĉefcelon de sia partopreno en la milito — aliron al la Adriatika maro.

Jam tre baldaŭ malkonsentoj inter la venkintoj kaŭzis la Duan Balkanan militon.

## Vidu ankaŭ 
eta|dekstra|250ra|Pentraĵo de Batalo: Bulgaraj soldatoj kontraŭ turkaj soldatoj.
* Jaroslav Věšín, ĉeĥa pentristo de la bataloj loĝanta en Bulgario

Occupied territories in the Balkans, end of April 1913.png
Serbia montenegro albania1913 01.png

Kategorio:Historio de Eŭropo
Kategorio:Militoj de Bulgario
Kategorio:Militoj de Turkio
Kategorio:Kaŭzoj de la Unua Mondmilito
Kategorio:Militoj
Kategorio:1912
Kategorio:1913
Tübach

**Tübach** estas komunumo en la elektodistrikto Rorschach, Kantono Sankt-Galo, Svislando. Ĝi havis 1153 loĝantojn je la 31-a de decembro 2006.

## Geografio 
Tübach situas sudeokcidente de la komunumo Horn TG, enklavo de Kantono Turgovio, ĉe la deklivo de Rorschacherberg kaj ofertas bonan vidon al la Bodenlago. Sudoriente de Tübach situas la komunumo Goldach, kies limon kun ĝi formas la rivereto Goldach. En sudokcidento Tübach limas al Mörschwil kaj en nordokcidento al Steinach SG.

## Partnerkomunumo 
Partnerkomunumo de Tübach estas Oberteuringen en Baden-Virtembergo, Germanio.

## Trafiko 
Kvankam kaj norde kaj sude de Tübach pasas trajnlinioj de Svisaj Federaciaj Fervojoj la komunumo mem ne disponas pri stacidomo. Per poŝtaŭtobuso ĝi tamen estas bone konektita al la reto de la publika trafiko, kaj ankaŭ la nacia aŭtoŝoseo A1 facile akireblas.

## Historio 
La unua dokumenta mencio de Tübach datiĝas el la jaro 1206. Dum mezepoko la bienoj en Tübach apartenis al diversaj nobelaj familioj kaj ĉefe al la Monaĥejo Sankt-Galo. Kiel memstara politika komunumo Tübach konstituiĝis en la jaro 1845.

## Institucioj 
En Tübach troviĝas ekde la 1920-aj jaroj la resaniga centro Mühlheim por alkoholmalsanuloj.

## Eksteraj ligiloj 
* Oficiala retejo de la komunumo Tübach
* Retejo de la resaniga centro Mühlhof por alkoholmalsanuloj
Antila pikumno

La **Antila pikumno** (***Nesoctites micromegas***) estas specio de birdo de la familio de Pegedoj, kiu enhavas la pegojn, pikumnojn kaj koltordulojn. Ĝi estas la ununura specio en la genro ***Nesoctites*** kaj en la subfamilio de Nesoktinenoj. La specio estas evolue diferenca el la aliaj pikumnoj kaj pro tio ĝi meritas propran subfamilion.

Tiu neotropisa birdo estas endemismo en la kariba insulo de Hispaniolo kaj en Gonave. Fosilia plumo en sukceno atribuita al tiu genro estis trovita en la Dominga Respubliko, montrante, ke la prauloj de tiu ĉi specio estis jam izolitaj en Hispaniolo dum almenaŭ 25 Ma.

La **Antila pikumno** estas eta pegedo, kvankam ĝi estas duoble granda ol la aliaj pikumnoj, tio estas ĉirkaŭ 13-16 cm longa kaj ĉirkaŭ 30 g peza. Ili okupas ankaŭ lokojn de manglejoj kaj eventuale fruktoĝardenojn kaj plantejojn. Ili ĉeestas el la marvnivelo al 1800 m, kvankam en pinarbaroj ĝi estas pli komuna sub la 300 m. Ene de tiu habitato ĝi preferas densajn arbustejojn.

Tiu ĉi specio ĝuas grandan teritorion de ĉirkaŭ 75,000 km². La monda populacio ne estas konata, sed la specio ne estas minacata laŭ la IUCN Ruĝa Listo, kvankam ĝi aperas kiel 'nekomuna' en almenaŭ partoj de la teritorio (Stotz et al. 1996).

La **Antila pikumno** manĝas insektojn, kun formikoj kaj skaraboj formante grandan parton de la dieto. Ili konsumas ankaŭ multe da frukto kompare kun aliaj pikumnoj. Individuoj kaj paroj manĝas rapide tra la branĉaro de sia habitato, ĉefe sur etaj branĉoj, fostetoj kaj tigetoj, kaj malpli komune sur trunkoj. Manĝaĵo estas ĉefe akirita per kolekto, kun iom da milda bekofrapado (sed ne martelado kiel ĉe la veraj pegoj). La reprodukta sezono de la Antila pikumno estas de marto al julio. Ili elfosas kavaĵon en stumpo, arbo, palmo aŭ fendo, kie la ino demetas 2 al 4 ovojn. La paro estas tre teritoria kaj agreseme alvokas kaj paradas antaŭ entruduloj.

## Referencoj
Kategorio:Pegedoj
Kategorio:Neotropisa faŭno
Kategorio:Birdoj de Ameriko
Riet

Riet/Ried estas alemana vorto por marĉo kaj ofta loko nomo en alemanlingvaj regionoj.

* **Riet (Goldach)** estas setlejo de la komunumo Goldach en la elektodistrikto Rorschach, Kantono Sankt-Galo, Svislando.

* **Riet (Neftenbach)** estas setlejo de la komunumo Neftenbach de la distrikto Vinterturo en Kantono Zuriko, Svislando.

* **Riet (Sitterdorf)** estas setlejo de la komunumo Zihlschlacht-Sitterdorf de la distrikto Bischofszell en Kantono Turgovio en Svislando.

## Vidu ankaŭ 
* **Ried**
Weiden bei Rechnitz

**Weiden bei Rechnitz,** hungare **Bándol,** kroate **Bandol**, estas komunumo de Aŭstrio. Ĝi apartenas al la federacia lando Burgenland kaj al la distrikto Oberwart. Komence de la jaro  en la komunumo vivis  loĝantoj.  Ankoraŭ 8 setlejoj apartenas al la komunumo.

## Situo
Weiden bei Rechnitz situas sur malebenaĵo, laŭ ĉefvojo el Rechnitz, kiu troviĝas 13 km-ojn.

## Historio
La unua mencio pri la setlejo devenis el la 14-a jarcento en formo *Weiden*. La turkoj detruis kaj senhomigis la vilaĝon en 1532, poste kroatoj refondis ĝin. En 1910 loĝis en Bándol 325 da homoj, kroatoj en majoritato. Ĝis 1920 Bándol apartenis al Hungario, al Vas (reĝa departemento), al distrikto de Kőszeg, poste al Aŭstrio (dume inter 1938-1945 al Germanio).

## Vidindaĵo
* romkatolika preĝejo de 1819, en 1953 trakonstruita

## Eksteraj ligiloj 
*  ()

Kategorio:Distrikto Oberwart
Kategorio:Komunumoj de Burgenlando
Hugo von Hofmannsthal

**Hugo von Hofmannsthal** (1874 - 1929) estis aŭstra verkisto kaj dramisto. Li kontribuis al la t.n. literaturo kafeja.

Apud Arthur Schnitzler li estis la plej influa membro de la avangarda literatura societo Jung-Wien. Post 1902 von Hofmannsthal sin deturnis de la estetikisma tendencoj de tiu skolo kaj intense okupiĝis pri la eŭropa literatura tradicio. En tiu periodo ekestis prilaboroj de antikvaj dramoj (ekzemple "Elektrao" de Sofoklo) kaj de la mezepoka moraleca dramo "Jedermann" ("Ĉiu ajn").

Per "Jedermann" ĉiujare komenciĝas la Festivalo der Salcburgo, kiun kunfondis von Hofmannsthal en la jaro 1920.

Von Hofmannsthal krome verkis libretojn por operoj de Richard Strauss, socikritikajn komediojn, fabelojn, rakontojn kaj eseojn.

## Biografiaj donitaĵoj 
* 1874, 1a de februaro: Naskiĝas en Vieno, Aŭstrujo
* 1890: Konatiĝas kun Arthur Schnitzler kaj aliaj membroj de la avangarda verkista societo "Juna Vieno"
* 1891: Konatiĝas kun Hermann Bahr kaj Stefan George
* 1892 - 1894: Studas juron
* 1895: Studas latinidajn lingvojn
* 1897: Doktoriĝas
* 1915 - 1917: Eldonas la "Aŭstran Bibliotekon
* 1929, 7a de julio: Mortas en Rodaŭn ĉe Vieno

## Gravaj verkoj 
* "Gestern" ("Hieraŭ"); unuakta dramo; 1891
* "Der Thor und der Tod" ("La stultulo kaj la morto"); dramo; 1893
* "Das Märchen der 672. Nacht" ("La fabelo de la 672a nokto"); rakonto; 1895
* "Die Frau im Fenster" ("La virino en la fenestro"); dramo; 1898
* "Ein Brief" ("Letero"); rakonto; 1902
* "Ödipus und die Sphinx" ("Edipo kaj la Sfinkso"); dramo; 1906
* "Andreas oder Die Vereinigten" ("Andreas aŭ la Kunigita"); Romanoj, Fragmento; 1907 - 1927
* "Elektra" ("Elektro"); dramo; 1909
* "Jedermann" ("Ĉiu ajn"); dramo; 1911
* "Der Rosenkavalier" ("La rozkavaliro"); opero; 1911
* "Ariadne auf Naxos" ("Ariadne de Naxos"); operp; 1912
* "Die Frau ohne Schatten"' ("La senombra virino"); fabelo kaj opero; 1919
* "Das große Salzburger Welttheater" ("La granda Salcburga teatro de la mondo"); dramo; 1922
* "Der Turm" ("La turo"); dramo; 1925
* "Die ägyptische Helena" ("La egipta Helena"); opero; 1928
* "Arabella" ("Arabelao"); dramo; 1929

## Esperantaj tradukoj 
* "Erlebnis" ("Travivaĵo") ; tradukita de Cezaro
* "Balado de l' ekstera vivo", Hungara Vivo 1986/6, p. 233; tradukita de István Ertl
* Domo Hofmannsthal, Vieno
* Oesterreichische Nationalbibliothek kaj Deutsche Nationalbibliothek 


Kategorio:Aŭstraj verkistoj
Kategorio:Aŭstraj dramistoj
Schachendorf

**Schachendorf,** hungare **Csajta,** kroate **Čajta**, estas komunumo de Aŭstrio. Ĝi apartenas al la federacia lando Burgenland kaj al la distrikto Oberwart. Komence de la jaro  en la komunumo vivis  loĝantoj. Laŭ nombroj de 2018, 73 procentaĵoj de la komunumanoj konsideras sin burgenlandaj kroatoj, 20 procentaĵoj estas germanlingvanoj kaj 5 procentaĵoj hungaroj.   

* Areo: 22 &nbsp;km²
* Alto super marnivelo: 286 m
* Loĝantaro: 800
* Poŝtkodo: 7472
* Telefonprefikso: 
* Aŭtokodo: OW

## Situo
Schachendorf situas sur malebenaĵo, laŭ la hungara landolimo, laŭ fervojo Friedberg-Rechnitz. La lasta troviĝas 1.5, Oberwart 23&nbsp;km-ojn.

## Historio
Ĝis 1920 Csajta apartenis al Hungario, al Vas (reĝa departemento), al distrikto de Kőszeg, poste al Aŭstrio (dume inter 1938-1945 al Germanio). Post la 2-a mondmilito ĝis 1989 en la hungara flanko Fera kurteno funkciis. La hungaroj malkonstruis la fervojon el Szombathely, kiu iam trafikis al Friedberg. Ekde 2008 ambaŭ ŝtatoj apartenas al interna zono de Schengen, sekve la limo estas senĝene trapasebla.

## Vidindaĵoj
* romkatolika preĝejo en **Dürnbach**, vilaĝeto apartenanta al la komunumo
* nostalgia fervojo

## Eksteraj ligiloj 
*  ()

Kategorio:Distrikto Oberwart
Kategorio:Komunumoj de Burgenlando
San Lorenzo de Almagro

[eta|250ra|La teamo en [2007.]]
eta|250ra|
La Argentina Atletika Klubo **San Lorenzo de Almagro** estas konsiderata unu el la 5 plej bonaj teamoj de la tuta lando, nome "La kvin grandaj". Ĝi fondiĝis en la kvartalo (*"barrio"*) *Almagro* de la urbo Bonaero la 1-an de aprilo de 1908.

La koloroj elektitaj por sia ĉemizo estis la bluo (simbolas la Idealojn) kaj la ruĝa (simbolas la Forton).

Estas la unua Argentina ĉampiona teamo **sen-perdi** nek unu matĉon (dum 1968, ***Campeonato Metropolitano***) kaj en 1972 San Lorenzo iĝis ankaŭ la unua duobla sinsekve ĉampiona teamo. (***Metropolitano y Nacional***, sen-perdi denove). Havas la rekordon de la Argentina futbalaro kun 13 matĉoj venkitaj sinsekve dum 2001 kaj ankaŭ la maksimuman sumon da 47 Poentoj en 2001 (pro modernaj torneoj).

La 13-an de aŭgusto 2014 la futbalklubo akiris unuafoje en sia historio la Pokalon de Liberigantoj de Ameriko.

## Prezidantoj 
 Nomo  Periodo
 Antonio Scaramusso  1908/1914
 José Gorena  1914/15
 Antonio Scaramusso  1915/19
 Eduardo Larrandart  1920/28
 Pedro Bidegain  1929/30
 Eduardo Larrandart  1931
 Alfredo Bonnani  1931/32
 Publio Molina  1932/36
 Juán Lazzari  1936/37
 Juán Scala  1937/39
 Enrique Pinto  1939/46
 Domingo Peluffo  1946
 Luis Nardelli  1947/49
 Emilio Bernat  1949/51
 Luis Traverso  1951/57
 César Tagliani  1957/59
 N. Álvarez González  1959/60
 Alfredo Bove  1960/63
 Ricardo Soriva  1963/65
 Angel Colacino  1966/69
 Jorge Propato  1969/72
 Osvaldo Valiño  1972/76
 Cnel. F. de Baldrich  1976/78
 Moisés Annan  1978/80
 Vicente Bonina  1980/81
 Héctor Habib  1982/85
 Enzo Zoppi  1985/86
 Fernando Miele  1986/2001
 Alberto Guil  2001/2004

## Interesaĵo 
* Spektanto de la matĉoj estis i.a. la venonta papo Francisko.

Kategorio:Argentinaj futbalteamoj
Kategorio:Futbalteamoj fonditaj en 1908
Kategorio:Sporto en Bonaero
Unterwart

**Unterwart,** hungare **Alsóőr**, estas komunumo de Aŭstrio. Ĝi apartenas al la federacia lando Burgenland kaj al la distrikto Oberwart. Komence de la jaro  en la komunumo vivis  loĝantoj. 

## Bazaj informoj
* Areo: 20 &nbsp;km²
* Alto super marnivelo: 306 m
* Loĝantaro: 910
* Poŝtkodo: 7501
* Aŭtokodo: OW

## Situo
Unterwart situas laŭ rojo nomata Pinka, laŭ flankovojo, fervojo Rechnitz-Friedberg preteriras. Oberwart troviĝas 2 km-ojn. Unterwart preskaŭ kontaktiĝas kun Rotenturm an der Pinka.

## Historio
En 896 la hungaraj gentoj okupis basenon de Karpatoj. Tiu ĉi loko estis limgarda zono, kiu poste dum la historio foje apartenis al Hungario, foje al Aŭstrio. Paro de tiu ĉi komunumo estas Oberwart, kiel Supra kaj Suba komunumo. Iam la vilaĝo estis fama pri ĉevalobredejo. Ĝis 1920 Alsóőr apartenis al Hungario, al Vas (reĝa departemento), al distrikto de Felsőőr, poste al Aŭstrio (dume inter 1938-1945 al Germanio). En 2001 vivis en Unterwart 964 da homoj, hungaroj en majoritato.

## Vidindaĵoj
* katolika preĝejo
* muzeeto pri la vilaĝo de 1973

## Famuloj
En la iama Alsóőr naskiĝis la unua hungara aktorino Anna Moór.

== Komunumoj pri *őr* (= sentinelo) en Hungara reĝlando ==
Post alveno de hungaroj la sentineloj gardis ankaŭ internajn limojn inter la gentoj. 

## Eksteraj ligiloj 
*  ()

Kategorio:Distrikto Oberwart
Kategorio:Komunumoj de Burgenlando
Domo-kun

[eta|[Reklamo pri Domo-kun en buso en la Stacio Shibuya, Tokio.]]
**Domo-kun** (どーもくん, Dōmo-kun) estas maskoto de japana televida stacio NHK. Domo estas malgranda bruna ovonaska estaĵo kaj havas ĉiam malfermitan buŝon, kiu malkaŝas siajn pintajn dentojn. Ĝi unue aperis en animacio de NHK satelita kanalo en 1999.

Kategorio:Japana televido
Tornaszentandrás

**Tornaszentandrás** [tornasentandrAŝ] estas malgranda vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Edelény.
eta|maldekstre|Blazono de Tornaszentandrás
eta|Preĝejo de Tornaszentandrás

## Bazaj informoj 
* Areo: 16 &nbsp;km²
* koordinatoj de Tutmonda loktrova sistemo: 48.5188/20.7793
* Loĝantaro: 270
* Poŝtkodo: 3765
* Telefonprefikso: 48

## Situo 
Tornaszentandrás situas sur malebenaĵo, laŭ rojo, laŭ traira flankovojo.

## Historio 
La unua mencio pri la vilaĝo *Szentandrás* okazis en 1283. La vilaĝo estis fondita dum la mezepoko fare de germanaj-ĉeĥaj ministoj. La turkoj en 1576 bruldetruis la vilaĝon, poste ĝi estis longe senhoma. Ĝis 1950 oni minis ferojn, poste ŝtonojn.

En Tornaszentandrás migra poŝto servas.

## Vidindaĵoj 
* paroĥa katolika romanika preĝejo de Sankta Andreo (patrono de ministoj) el la 12-a jarcento
* imponaj grotoj
* kapelo

## Komunumoj de Sankta Andreo en Hungara reĝlando
Idiomaĵoj en la pola lingvo

**Jen listo de idiomaĵoj uzataj en pola lingvo**:

* piąte koło u wozu (*kvina rado de ĉaro*) - io/iu ĝenanta
* ręka rękę myje (*mano manon lavas*) - sinapogo de homoj dum kontraŭleĝaj aferoj
* owijać w bawełnę (*ĉirkaŭvolvi per kotono*) - paroli malprecize, eviti la temon
* urwanie głowy (*kapo-forŝiro*) - granda laboro, multaj okupoj
* ruski miesiąc (*rutena/rusa monato*) - tre longa tempo (en julia kalendaro monatoj finiĝas 12 tagojn pli malfrue, tial oni opiniis ke rusa monato estas pli longa)
* flaki z olejem (*intestoj kun oleo*) - io tre teda
* bułka z masłem (*bulko kun butero*) - io facila
* wylać dziecko z kąpielą (*elverŝi bebon kun banakvo*) - luktante kontraŭ malbono, perdi ankaŭ bonan aspekton de iu afero 
* co ma piernik do wiatraka? (*kiu rilato inter mielkuko kaj ventomuelilo?*) - la menciitaj aferoj tute ne rilatas unu al la alia
* siedzieć jak na tureckim kazaniu (*sidi kvazaŭ dum turka prediko*) - trankvile aŭskulti nenion komprenante
* znaleźć się między młotem a kowadłem (*troviĝi inter martelo kaj amboso*) - troviĝi en grandegaj problemoj
* kłamstwo ma krótkie nogi (*mensogo havas mallongajn krurojn*) - mensogo ĉiam evidentiĝas
* wiercić komuś dziurę w brzuchu (*bori al iu truon en ventro*) - molesti, devigi iun fari ion
* porywać się z motyką na słońce (*fervori kun sarkilo al suno*) - havi troigajn planojn
* ryba psuje się od głowy (*fiŝo putriĝas komence en kapo*) - koruptado komenciĝas desupre
* tonący brzytwy się chwyta (*dronanto kaptas razilon*) - homo kun problemego serĉas iun ajn solvon
* człowiek strzela, Pan Bóg kule nosi (*homo pafas, dio portas kugletaĵojn*) - homo agas, dio decidas pri rezulto

Kategorio:Idiomaĵoj
Kategorio:Pola lingvo
Idjoŝ

eta|dekstra|190px|Idjoŝ troviĝas en la verda municipo
dekstra|eta|300px|Ortodoksa preĝejo de Idjoŝ

**Idjoŝ,** slave **Iđoš,** serbe **Иђош,** hungare **Tiszahegyes** estas vilaĝo en Serbio, en aŭtonomio Vojvodino, en distrikto **Norda** Baĉka, en municipo de Kikinda.

## Bazaj informoj 
* Areo: &nbsp;km²
* Alto super marnivelo: 83 m
* Loĝantaro: 2170
* Poŝtkodo: 23323
* Telefonprefikso: 0230
* Aŭtokodo: KI

## Situo 
Idjoŝ situas sur ebenaĵo, laŭ ĉefvojo Kikinda-Padej.

## Historio 
Hungaroj alvenis en 896 kaj ili fondis ŝtaton en 1000. Post la turka erao alvenis diversaj popoloj. Ĝis fine de la 1-a mondmilito Tiszahegyes apartenis al Hungario, al Torontál, poste al Reĝlando de serboj, kroatoj kaj slovenoj, depost 1928 al Jugoslavio. En 1941 la germana armeo okupis la regionon ĝis 1944. En 2002 loĝis en Idjoŝ 2174 da homoj, (serboj 1916 (88 %), hungaroj 61 (3 %) kaj aliaj).

## Vidindaĵo 
* ortodoksa preĝejo

Kategorio:Vilaĝoj de Serbio
Sendependisma anarkiismo

La **sendependisma anarkiismo** postulas la aŭtonomion de certa regiono kaj memregado de ĝi sen la bezono de centra registaro surbaze de secesio respektive sendependeco kaj la libereca federismo. Ĝiaj adeptoj asertas, ke la ideo esti sendependentistoj, estas organiza kaj taktika kaj ke krom tio ĝiaj celoj ne diferencas kun la anarkiismaj idealoj. Ĝia graveco en la internacia anarkiisma movado estas malgranda.

Kategorio:Anarkiismaj pensoskoloj
Fire Eagle

***Fire Eagle*** estas servo kreita de Yahoo! kiu funkcias kiel memorilo por informoj de uzantaj lokoj.
Alias servoj povas ĝisdatigi aŭ aliri tiujn informojn pere de API (aplikaĵprogramada interfaco) Fire Eagle kun permeso de la uzanto.
La aŭtentiga procezo estas traktita de OAuth.
La celo de tiu servo estas faciligi por la uzantoj la kontrolo de iliaj lokoj kaj kunhavigi ĝin kun aplikaĵoj kiuj povas oferi geografinformo-havantajn servojn.

Diversaj ttt-ejoj kaj servoj enuzas Fire Eagle interalie Dash Express, Dipity, Dopplr, Lightpole, Skyhook, Movable Type, Navizon, Outside.in, Plazes, Pownce, Rummble, Spot Messenger, Zkout kaj Zonetag.

## Eksteraj ligiloj 
* Fire Eagle 

Kategorio:Yahoo!
Niederwil

**Niederwil** estas geografia nomo de diversaj lokoj:

* **Niederwil AG** estas komunumo en la distrikto Bremgarten de Kantono Argovio en Svislando.
* **Niederwil (Adlikon)** estas vilaĝo de la komunumo Adlikon ĉe Andelfingen de la distrikto Andelfingen en Kantono Zuriko, Svislando.
* **Niederwil (Ĥamo)** estas parto de la urbo Ĥamo en Kantono Zugo, Svislando.
* **Niederwil (Gachnang)** estas vilaĝo de la komunumo Gachnang de la distrikto Frauenfeld en Kantono Turgovio, Svislando.
* **Niederwil (Ohmstal)** estas vilaĝo de la komunumo Ohmstal de la distrikto Willisau en Kantono Lucerno, Svislando.
* **Niederwil (Rickenbach)** estas vilaĝo de la komunumo Rickenbach de la distrikto Sursee en Kantono Lucerno, Svislando.
* **Niederwil (Roggliswil)** estas vilaĝeto de la komunumo Roggliswil de la distrikto Willisau en Kantono Lucerno en Svislando.
* **Niederwil (Rothrist)** estas vilaĝo de la komunumo Rothrist de la distrikto Zofingo en Kantono Argovio en Svislando, kaj Niederwil estis ĝis 1890 la ĉefvilĝo kaj nomo de tiu komunumo.
* **Niederwil SO** estas iama komunumo de la distrikto Lebern en Kantono Soloturno, kiu ekde la 1-a de januaro 2011 formas parton de la komunumo Riedholz.

## Vidu ankaŭ 
* **Niderwil**
Medina Azahara

**Medina Azahara** estas rokenrola muzik-ensemblo naskiĝinta en Kordovo (Andaluzio-Hispanio) en la jaro 1979-a.  Ĝiaj unuaj membroj estis *Pablo Rabadán* (klavaro), *Manuel S. Molina* (basulo), *Manuel Martínez* (kantisto), *José A. Molina* (drumo) kaj *Miguel Galán* (gitaro).

## Historio
Ilia unua disko aperis en la jaro 1980-a, sub la nomo *Medina Azahara*, kaj ĝi tute enkadriĝas en la tiutempa andaluza rokenrolo, al kiu apartenis ankaŭ ensembloj kiel Triana.  En la unua disko estas la fama kantaĵo *Paseando por la Mezquita*, kiu ĝis nun estas la plej konata elkreaĵo de la ensemblo. La dua disko estis *La esquina del Viento* de la jaro 1981-a, kaj en 1982-a aperis *Andalucía*.  Sed tiam la andaluza rokenrolo ĉesis esti ekonomie profitodona kaj pro tio la entrepreno produktinta la diskojn de Medina Azahara ne produktis pliajn.

En la jaro 1986-a la membroj de la ensemblo mem produktis novan diskon *Caravana Española*. En la jaro 1989-a nova membro venis, li estis *Paco Ventura*, ludanta gitaron. Ili kontaktis kun nova entrepreno kaj tiel aperis la disko *Al-Hakim*. Nova drumisto eniris en la ensemblon; li estis *Manuel Reyes*.

En la jaro 1990-a aperis nova disko *En Directo*, sonbendigita okaze de koncerto en Leganés (Madrido).  En la jaro 1992-a oni eldonis *Sin Tiempo*; du el la kanzonoj de tiu disko atingis la unuajn postenojn kiel plej venditaj diskoj. En la jaro 1993-a aperis *Dónde esta la luz* kaj en 1995-a *Árabe*.  En la jaro 1998-a aperis *Tánger*, disko kun videbla influo de la araba kaj al-andalusa muziko en kiu kunlaboris maroka orkestro.

En la jaro *1999*-a ĝia disk-entrepreno eldonis *Baladas* kaj en la jaro 2000-a aperis *XX*, koincide al la 20-a datreveno de la ensemblo.  En la jaro 2001-a ili sonbendigis versiojn de kantaĵoj de Triana, Miguel Ríos, Módulos, Los Salvajes….

En la jaro 2003-a aperis nova disko *Aixa* kiu atingis tiujare du gravajn premiojn, unu al la plej altkvalita rokenrola disko en Hispanio kaj alian por la kantaĵo *Córdoba*, en kiu ili havis kunlaboron de la Sinfonia Orkestro de Kordovo. En la jaro 2005-a, por festi la 25-an datrevenon, aperis *Medina Azahara 25 años* kaj en tiu jaro oni publikigis ankaŭ *La Estación de los Sueños*, unu el la plej belaj diskoj de la kordova ensemblo.  En la jaro 2006-a aperis kompil-disko enhavanta la plej konatajn kantaĵojn plus la unuan kantaĵon en la angla lingvo: *Niños*.  En la jaro 2007-a aperis *Se Abre la Puerta*, albumo omaĝa al la andaluza rokenrolo kun versioj de la ensembloj Triana kaj Alameda.

Medina Azahara estas konstanta muzik-ensemblo kiu naskiĝis en la ora epoko de la andaluza rokenrolo. Ili sukcesis sekvi propran linion kun senĉesa eldonado de diskoj kaj koncertoj tra la tuta Hispanio. Ili estas konataj kiel “la kalifoj de la hispana rokenrolo”.

Kategorio:Hispanaj muzikaj grupoj
Kategorio:Muzikaj grupoj fonditaj en 1979
Batjovo

eta|dekstra|180px|Transkarpata provinco en Ukrainio
**Batjovo** (,  (batjovo), , ) estas urbotipa loĝloko en Ukrainio, en Transkarpata provinco, en distrikto de Berehove. La pli malnova ukraina nomo estis ''''* (Uzlovoje).
## Bazaj informoj 
* Areo: 6 &nbsp;km²
* Alto super marnivelo: 106 m
* Loĝantaro: 3020
* Poŝtkodo: 90212
* Telefonprefikso: 3141
* Aŭtokodo: A0
 
## Situo 
Batjovo situas sur ebenaĵo, laŭ rojo.

## Historio 
La unua mencio devenis el 1270 en formo *Bacy''. La lernejo ekfunkciis en 1785. En 1910 loĝis en Bátyú 1490 da homoj, plejparte hungaroj. Ĝis 1920 Bátyú apartenis al Bereg, al distrikto de Mezőkaszony, poste al Ĉeĥoslovakio. Bátyú rehungariĝis inter 1938-1945, ĉar la unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Ekde 1945 la komunumo apartenis al Sovetunio, fine ekde 1991 al Ukrainio. Nun loĝas en Batjovo 2170 da homoj, (1770 hungaroj).

## Vidindaĵoj 
* kalvinana preĝejo de 1802, en 1907 iom bruldetruiĝis, en 1910 renoviĝis
* kastelo de Lónyai (lOnjai), nun hospitalo

## Vidu ankaŭ 
* Batjovo (stacidomo)

Kategorio:Urbotipaj loĝlokoj de Transkarpatio
Jedermann

***Jedermann. Das Spiel vom Sterben des reichen Mannes*** (esperante *Ĉiu Ajn. Ludo pri la morto de riĉa homo*) estas teatraĵo de Hugo von Hofmannsthal, kiu estis unuafoje prezentita la unuan de decembro 1911 en Berlino, direktita de Max Reinhardt. De 1920 la ludo estas ĉiujare prezentita ĉe la Festivalo de Salcburgo, kiun kunfondis Hugo von Hofmannsthal.[eta|270px|Jedermann kaj Morto, [Festivalo de Salcburgo 2014]]

Laŭ la ekzemplo de mezepokaj moralecaj ludoj aperas en ĝi en personigita formo: Dio, la diablo kaj aliaj abstraktaj estaĵoj.

## Personoj 
* Ĉiu Ajn, diboĉema riĉulo
* Lia bona kamarado
* Lia patrino
* Lia amatino
* La dika kuzo
* La maldika kuzo
* Malriĉa najbaro
* Ŝuldanto kaj lia edzino
* Dio la Sinjoro
* Morto
* Diablo
* La Mono
* La Bonaj Faroj de Ĉiu Ajn
* La Kredo

## Intrigo 
La riĉa, same avara kiel diboĉema "Ĉiu Ajn" neekspektate estas vokata de la "Morto", kiu volas duki lin antaŭ lia kreinto. Nek la fidela servisto de "Ĉiu Ajn", nek liaj amikoj, nek lia mono pretas akompani lin en la tombon. Nur la apero de liaj tre febraj "Bonaj Faroj" kaj "Kredo" instigas "Ĉiun Ajn" konfesi siajn pekojn kaj eniri la tombon kiel pentanta konvertinto.

Kategorio:Teatraĵoj
Wesley Clark

**Wesley Kanne CLARK**, KBE (nask. la 23-an de decembro, 1944) estas enmeretiĝinta generalo de la Usona armeo. Clark estis la plej distingita studento de sia klaso ĉe West Point, gajnis la Stipendio Rhodes al la Universitato de Oxford, kie li gajnis diplomon en filozofio, politiko, kaj ekonomiko, kaj poste diplomiĝis de la Kolegio de Komandado kaj Ĝeneralaĵoj kun moŝta dimplomo en armea scienco.

Clark komandis la internacian NATO-soldataron dum la Kosova Milito kadre de sia posteno kiel Supera Eŭropa Alianca Komandanto de NATO, kiun li okupis de 1997 al 2000.

Politike, li estas progresemulo kaj anoncis, ke li subtenas Barack Obama por la posteno de Prezidanto de Usono. Li estas la estro de la politikoagokomitato "WesPAC: Securing America", kiun li fondis en 2006 kaj kiu celas, ke la Demokrata Partio venku en baloto.

Kategorio:Usonaj politikistoj
Kategorio:Usonaj generaloj
Battlestar Galactica

***Battlestar Galactica*** - en Esperanto "Batalstelo Galaktika" - estas serio de sciencfikciaj filmoj kaj televidserio, kiu ekproduktiĝis dum 1978. Aldone produktiĝis serio de samtemaj kaj sendezajnaj libroadaptoj, originalaj romanoj, komiksoj kaj videoludoj. Post la grandega sukceso de la unua generacio de filmoj de 1978 kaj la sekvaj jaroj, dua generacio de filmoj, kun novaj aktoroj, en televida serieto produktiĝis kaj elsendiĝis dum la jaro 2003, kaj en regula televida serio komenciĝis elsendiĝi dum 2004.

Ĉiuj produktaĵoj el la serio "Batalstelo Galaktika" havas la saman kadran historion: En fora parto de la universo, civilizacio de homoj loĝas sur planedoj nomataj "la dek du kolonioj". En la pasinteco, la kolonioj estas militantaj kun raso de robotoj nomataj "cilonoj" (angle *Cylons*). Kun la helpo (konscia aŭ senintenca) de homo nomata *Baltar*, la Cilonoj lanĉas subitan embuskan atakon al la kolonioj, ruinigas la planedojn kaj mortigas multajn el la loĝantoj. Kelkmilo da homaj supervivintoj sukcesas fuĝi en la kosmon sur ĉiuj kosmoŝipoj kiujn ili povas atingi. El la tuta kosmoŝiparo de tiuj fuĝintaj kolonianoj, la "Batalstelo Galaktika" ŝajnas esti la sola kosma batalŝipo kiu supervivis la atakon. Sub la gvido de fama armea gvidanto Komandanto *Adama*, la skipo de la "Batalstelo Galaktika" ekprenas la taskon gvidi la malgrandan fuĝantan aron de supervivintoj en la kosmon, serĉante legendan rifuĝejon nomata la Tero.

* Battlestar Wiki
* Battlestar Wiki:Translation Project


Kategorio:Sciencfikciaj televidaj serioj
Galactica
Csaba Ungor

**UNGOR Csaba** estas rumanuja hungara skulptisto, kiu naskiĝis en Tormac je la 1-a de majo 1949.

## Biografio 
Li studis en Universitato de Arto kaj Dizajno inter 1974-79 en Kluĵo ĉe András Kós. En 1993 li translokiĝis Hungarujon.

## Individuaj ekspozicioj 
* 1992, 1995 • Csongrád.

## Elektitaj grupaj ekspozicioj 
* 1994 • Kisszobor '94, Vigadó Galéria, Budapest

## Publikplacaj ekspozicioj 
* Monumento por martiroj de Temeŝvaro (1990, Temeŝvaro)
* Károly Kós-memortabulo (1993, Temesvár).

## Fonto 
* Artportalo.hu 

Ungor, Cs
Ungor, Cs
Velboata indico

[eta|300ra|dekstra|[regatto kun velboatoj el diversaj klasoj, en Hamburgo]]
**Velboata indico** estas kalkula formulo, kiu en la sporto velado celas kompari velboatojn el diversaj klasoj en regatto, do velada konkurso: La diversspecaj boatoj ĉiuj velas la saman konkursovojon sur akvosurfaco, por ĉiu boato oni mezuras la tempon, kiun ĝi bezonis por la vojo, kaj poste la pli etaj, malrapidaj boatoj laŭ sia klaso ricevas pli altan kaj la grandaj, rapidaj boatoj laŭ sia klaso pli malaltan indicon, el kiu kalkuleblas "indica tempo" - kaj la regatton gajnas la boato, kiu havas la plej malaltan indican tempon, do laŭ la kompariga indico estis la plej rapida.

La norma velboata indico havas la anglan nomon ''''* (prononco pli-malpli *"**ja:d**stik"*, en Esperanto "jarda longomezurilo"). Ĝi kalkuliĝas laŭ la sekva formulo:

:  \mathrm{indica \; tempo} = \frac{\mathrm{regatta \; tempo \; de \; velboato} \cdot 100}{\mathrm{velboata \; indico}}

Ekzistas unuopaj listoj de velboataj indicoj de la unuopaj velboataj klasoj laŭ individuaj naciaj asocioj pri velado. Aparte konataj estas la indico-listoj de la Britia Reĝa Jaĥta Asocio *""* (RYA), de la Germania Velista Asocio *""* (DSV) kaj la skandinavia indica sistemo *"Lingdö-Yardstick-System"'' (LYS).

Kategorio:Velado
Optimisto (velboato)

La velboata klaso **Optimisto** estas grupo da normigitaj aparte etaj kaj malpezaj velboatoj por infanoj kaj junuloj ĝis la aĝo de proksimume 15 jaroj (jam altaj 14-jaruloj povas havi iom da malkomforto trovi lokon por la longaj kruroj en la malvasta boato). La tutmonde en grandaj kvantoj disvastiĝinta velboato estas ŝatata por lernado de velado, por hobia, libertempa akvosporta distriĝo, sed ankaŭ kiel enkonduka klaso en la sporton de regatta velado. La boato, kvankam iom rondigita, havas klare kvar angulojn kaj iom aspektas kiel surakva plasta granda kesto.

maldekstra|eta|240px|
Riss|eta|

## Trunko kaj velo 
La ŝipeto, kiun en rekta kurzo eblas manovri per unu mano, havante la stirilon kaj ŝnuron por la reguligo de la velo unumane, dezajniĝis fare de la usona ŝipokonstruisto *Clarky Mills*. La dana arkitekto *A. Damgard* standardigis la dezajnon kaj difinis la nuntempe kutiman ŝnuraron kaj veloformon.

Optimisto posedas trunkon el premita ligno aŭ vitrofibro-fortigita plasto kaj havas nur unu velon, kiu estas fiksita ĉe la masto kaj aldone ĉe helpa stango, kiu helpas pligrandigi la veloareon, tiel ke ĝi kreas el la kutima vela triangulo pli grandan kvarangulon. La plej alta atingebla rapideco estas proksimume 4 knotoj.

La boato komforte transporteblas sur la tegmento de averaĝa mezklasa aŭto. Optimistoj estas aparte rapide pretigeblaj por velado kaj malpretigeblaj post la uzo. Tial kaj pro la relative malgrandaj mezuroj de longo, larĝo, mastoalto kaj pezo la boata klaso estas taŭga ankaŭ por por plurtagaj ekskursoj de velaj kluboj. Ofte videblas boatotransportiloj kun ĝis 12 optimistoj sur la stratoj, kiuj tirite de aŭto transportas la ekipaĵon de tuta infana ekipo de velantoj.

## Regattoj 
La optimisto ne nur dum la pretigo por velado kaj malpretigo post la uzo, sed ankaŭ dum la velado mem, estas tre facile manovrebla. Por multaj infanoj ĝi servas kiel enkonduka klaso en la sporton de regatta velado. Ĝi estas norma internacia porinfana velboata klaso. Tutmonde ekzistas proksimume 500.000 optimistoj – per tiu nombro la klaso estas la tutmonde plej disvastiĝinta klaso de velboatoj, antaŭ la same de junuloj multe uzita klaso Lasero. Internacia klasa asocio estas la *International Optimist Dinghy Association* (IODA) kun sidejo en Dublino; al ĝi apartenas tutmonde pli ol 100 naciaj optimistaj asocioj.

Ekzistas monda ĉampionado por optimistoj, kontinentaj ĉampionadoj kaj kompreneble pliaj internaciaj, naciaj, regionaj kaj klubaj regattoj.

## Referenco 
## Eksteraj ligiloj 
* paĝoj de la internacia optimista asocio IODA

Dosiero:Optimisto sur lago Dümmer 2.jpg|optimisto sur la lago Dümmer en Germanio
Dosiero:Optimisto sur lago de Thun 1.jpg|optimisto sur la lago de Thun en Svislando
Dosiero:Optimisten-Flotte-1.jpg|optimistoj kun ligna ŝipotrunko sur la lago Chiemsee
Dosiero:- Ammersee - Sailboats -.jpg|optimistoj kun plasta ŝipotrunko sur la lago Ammersee

Kategorio:Velŝipoj
Popielówek

**Popielówek** [elparolu: *popieluvek*] estas malgranda vilaĝo en Pollando en Malsupra Silezio en Distrikto Lwówek Śląski en Komunumo Lubomierz en la izera montetaro.

La vilaĝo dum jarcentoj estis enklavo por protestantoj. Post la jaro 1740 en Popielówek oni ekestis protestantan komuneco kun paroĥa domo. Ĝis la jaro 1945 la vilaĝo nomiĝis *Hannersdorf*. 
En vilaĝo troviĝas malfrue gotika preĝejo patronata de “Sankta Katarino de Aleksandrio”, kiu estis konstruita en la unua duono de la 16-a jarcento. En preĝeja turo troviĝas interesinda sonorilo el 1599 kun latina minuskla surskribo. La preĝejo estis du foje alikonstruita, en 1766 kaj en turnopunkto de la 19-a kaj la 20-a jarcento. Ene restis al hodiaŭ predikejo kaj skulptita ligna baptujo el fino de la 18-a jarcento. Ĉe preĝejo troviĝas tombejo el la 16-a jarcento ĉirkaŭita pere de muro el la 18-a/ la 19-a jarcento kun pordego kun duoncirkla arko.

Image:Popielówek, kościół pw. św. Katarzyny Aleksandryjskiej 3.jpg|Preĝejo.
Image:Popielówek, kapliczka 2.jpg|Ĉevoja kapeleto.

## Bibliografio kaj fontaĵo 
* Janusz Czerwiński, Krzysztof R. Mazurski: *Sudety. Sudety zachodnie*. Varsovio 1983 (pole)
* http://www.lubomierz.pl/ (pole)
* Mapa turystyczna: *Góry i Pogórze Kaczawskie*. Vroclavo 1984 (pole)

Kategorio:Vilaĝoj de Pollando
Kategorio:Komunumo Lubomierz
Radoniów

**Radoniów** [elparolu: *radoniuv*] estas vilaĝo en Pollando en Malsupra Silezio en Distrikto Lwówek Śląski en Komunumo Lubomierz en la izera montetaro.

La unua priskribo pri la vilaĝo devenas el la jaro 1241 kaj priskribas pri tio, ke vilaĝanoj batalis kontraŭ kavaliro-rabisto, Wolf Romke. En 1307 filoj de Jutta von Libenthal donis la vilaĝon al ina monaĥejo de Benediktanoj el Lubomierz. Ĝis la jaro 1945 la vilaĝo nomiĝis *Ottendorf*. 
En vilaĝo troviĝas neogotika preĝejo patronata de “Suprenlevo de Sankta Kruco”, kiu estis konstruita en la jaroj 1881 – 84 kun elektra ena instalaĵo. Poste ĝi estis baroke alikonstruita en la unua duono de la 18-a jarcento. La plej gravaj arkitekturaj detaloj de la preĝejo estas timpano kun “Arbo de la Vivo” kaj tri novgotikaj portaloj.

Image:Radoniów, kościół pw. Podwyższenia Krzyża Świętego 2.jpg|Preĝejo.
Image:Radoniów, pomnik.jpg|Monumento dediĉita al viktimoj de la unua mondmilito.
Image:Radoniów figurka MB.jpg|Ĉevoja statuo de Dipatrino.

## Bibliografio kaj fontaĵo 
* Janusz Czerwiński, Krzysztof R. Mazurski: *Sudety. Sudety zachodnie*. Warszawa 1983 (pole)
* http://www.lubomierz.pl/ (pole)

Kategorio:Vilaĝoj de Pollando
Kategorio:Komunumo Lubomierz
Alameda (muzikensemblo)

**Alameda** estas andaluza rokenrola muzik-ensemblo kun flamenka inspiro kreita fine de la 1970-aj jaroj.

## Historio
Alameda naskiĝis en la jaro 1977-a kiam kvar studentoj finis siajn studojn en la Muzik-lernejo de Sevilo. En la jaro 1979-a aperis la unua disko de Alameda, kun tiu sama nomo, tio okazis kvar jarojn post la unua disko de la ensemblo Triana, kiu metis la bazojn de la tiel nomata andaluza rokenrolo.  Malgrau esti sub la ombro de Triana, Alameda posedis propran muzikan stilon, kie la flamenko kunfandiĝis kun la rokenrolo. Tri kantaĵoj de tiu unua disko *El Amanecer en el Puerto*, *Aires de la Alameda* kaj *Matices* fariĝis tre popularaj inter la andaluza junularo. En la jaro 1979-a ili kunlaboris kun la granda flamenka kantisto Camarón de la Isla en lia disko *La Leyenda del Tiempo*.

Post la eksterordinara unua disko en la jaro 1980-a aperis la dua, *Misterioso Manantial*, kvankam ĝi ne estis tiel altkvalita. La tria albumo *Aire Cálido de Abril* aperis en la jaro 1981-a. En la jaro 1984-a aperis *Noche Andaluza*, kvankam tiutempe la membroj de Alameda havis malsimilajn opiniojn rilate la muzikan vojon sekvotan.  Post tiu kvara disko la ensemblo malaperis.

En la jaro 1992-a ili ludis okaze de speciala koncerto dum la Universala Ekspozicio de Sevilo, aperis tiam kompil-diskoj sub la nomoj* Dunas* en la jaro 1994-a kaj *Ilusiones* en 1995-a.  Ĝia lasta albumo estis *Concierto Veinte Aniversario* aperinta en la jaro 1999-a kun la kunlaboro de aliaj artistoj.

## Membroj 
* Manuel Marinelli - Klavaroj.
* Rafael Marinelli – Klavaroj.
* Luis Moreno - Drumoj kaj perkutado.
* José Roca – Voĉo kaj gitaro.
* Manuel Rosa - Basgitaro.

## Diskiaro 
### Albumoj 
* 1979 - Alameda.
* 1980 - Misterioso manantial.
* 1981 - Aire cálido de abril.
* 1983 - Noche andaluza.
* 1994 - Dunas.
* 1995 - Ilusiones.
* 2008 - Calle arriba.

### Kompilaĵoj 
* 1999 - Concierto - 20 Aniversario (duobla KD koncerte).
* 2001 - Noche andaluza y otros grandes éxitos.
* 2003 - Todas sus grabaciones para Discos Epic / 1979-1983 (duobla KD).

## Eksteraj ligiloj 
* Biografio kaj diskorezencoj de Alameda en LaFonoteca.

## Bibliografio 
* Luis Clemente: *Rock Andaluz: Una discografía* . Sevilla, 2006. ISBN 84-896-1994-4

## Tradukfonto 
* 

Kategorio:Hispanaj muzikaj grupoj
Kategorio:Muzikaj grupoj fonditaj en 1977
Frank R. Stockton

**Frank Richard STOCKTON** (naskiĝis la 5-an de aprilo 1834 en Filadelfio; mortis la 20-an de aprilo 1902)
estis usona verkisto kaj humuristo.

Lia plej bonkonata fabelo estas "The Lady, or the Tiger?" (Ĉu la damo aŭ la tigro?, 1882), kiu temas pri viro kiu ricevas nekutiman punon pro amafero kun filino de reĝo.

## Vivo 
Stockton estis filo de metodista pastro, kiu malkuraĝigis lin pri verkista kariero.
Dum jaroj li havis etan vivrimedon por subteni lian familion.
Je 1867 li reiris Filadelfion por verki por ĵurnalo de lia frato. Lia unua mirrakonto, "Ting-a-ling," eldoniĝis tiu-jare en *The Riverside Magazine*; lia unua libroforma rakontaro eldoniĝis 1870-e.
Li mortis pro cerba sangado.

Liaj kunkolektitaj verkoj (23 volumoj de rakontoj por infanoj kaj plenaĝuloj) eldoniĝis 1899 ĝis 1904.

## Referencoj 
Ĉi tiun artikolon enhavas tekston tradukita el la responda anglalingva vikipedio-artikolo de 30 Septembro 2008.

## Eksteraj ligiloj 
* *Ĉu la Damo aŭ la Tigro?* en traduko de Barry Friedman ()
* 

Kategorio:Usonaj verkistoj
Li Xueqing

**Li Xueqing** () aŭ **Jed Lee** (naskiĝis la 1-an de oktobro,1980) estas plej fama vira manekeno de ĉeflando de ĉinio. Li naskiĝis en Pekino, Ĉinio. Li estis nacia sportisto de atletiko, diplomiĝis en La Ĉefurba Instituto de Fizika Edukado (). Ekde 2000 li eniris en la modelan cirkulon. Alie li laboras kiel aktoro kaj kantisto.

## TV serioj 
* *Fēi Dāo Jiàn Fēi Dāo*(2003)
* *Lǎo Shǔ Ài Dà Mǐ*(2005)
* *Nán Rén De Chéng Nuò*(2008)

## Eksteraj ligiloj 
http://blog.sina.com.cn/lixueqing

Kategorio:Manekenoj
Kategorio:Naskiĝintoj en Ĉinio
Mihály Zöld

**ZÖLD Mihály** (zoeld) estis rumanuja hungara reformita pastro, poeto naskita en Végvár la 16-an de marto 1880 kaj mortinta en Tormac la 6-a de julio 1931.

## Biografio 
Mihály Zöld havigis diplomon en la reformita teologio de Debreceno kaj li estis pastro en Szilágysámson kaj Tormac. Li estis dekano de Banat.

## Volumo 
* *Az én világom*, 1934.

## Fontoj 
* Romániai magyar irodalmi lexikon 

Zold, M
Zold, M